Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1634

1. A képzési cél Olyan felsőfokú minőségügyi szakemberek képzése, akik a felsőfokú graduális képzésben megszerzett ismeretek birtokában a szakmérnökképzés átfogó minőségügyi elméleti és gyakorlati anyagának elsajátításával tudásukat képesek a vállalati minőségügy mindegyik, de elsősorban a termék-előállítás (minőségfejlesztés, minőségtervezés, minőségbiztosítás, minőségszabályozás, -ellenőrzés) területén hasznosítani. Képesek lesznek arra, hogy az iparvállalatoknál és szolgáltató vállalkozásokban a minőségügyi rendszert önállóan kialakítsák és működtessék. A végzett hallgató tudásával alkalmas arra, hogy különböző termelő és szolgáltató vállalkozások minőségügyi munkatársaként, vagy erre szakosodott tanácsadóként minőségügyi szakértőként helyezkedjen el, és az eredeti szakterületén a megszerzett minőségügyi ismeretekkel a legkorszerűbb TQM rendszerű vezetés megvalósítójává válhat.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes